Fuq l-ajruplan lura għal Malta. In poġġi waħ di ħdejn it-tieqa u jiġu ġiex persuni ma na fx, jistaqsu hux inżomm post , u bħal waħda soli t arja n wieġeb li le. Raġel oħxon , qsajjar bin-nemex fuq idejh. Bil-laptop magħluq fuqi u bi ktieb li ġibt miegħi biex suppost naqra qiegħda nħares u niċċassa fil-vojt. Tisħon il-magna tal-ajruplan u nibdew nippreparaw għall-ġirja tas-soltu u ninqatgħu mill-art. Tlajna fl-ajru u daqqet il-bozza li nistgħu nneħħu ċ-ċinga. Ding. Ftaħt il-ktieb u bdejt naqra naqra naqra. Qed inħoss l-ajruplan għaddej minn ħofor fl-arja u malajr nisma' li rridu nerġgħu nilbsu ċ-ċinga. Jien ma kellix bżonn nerġa' nilbisha, għax bqajt biha minħabba li nħobb inkun protected. G ħadni naqra mingħajr ma nagħti kas ħafna ta' x'inhu jiġri madwari . In-narratur tal-ktieb ta' Vella Gera qed jirrakkonta biċċa fejn hu wkoll ikun 'il fuq fl-ajru. Jien u l-karattru kellna din komuni, li t-tnejn fl-ajru, allura kont qisni drugata niġbed il-linji b'għajnejja, jaqbżu min-naħa għall-oħra. Però l-linji tiegħi kienu tal-ittri. Ta' ħdejja nisimgħu jħaxwex jiftaħ sendwiċċ u nxomm ir-riħa tfuħ ta' tiġieġ Marks and Spencerjan mgħassed u jien għadni midfuna fil-ktieb. Jiftaħ il-bott u nisma' l-pxitt tal-gass ħiereġ minnu. I nxomm ir-riħa ħelwa ta' IRN BRU li tqallajt nixrob dawn l-aħħar jiem. Bis-sħab taħti qisha d-dinja meqluba ta' taħt fuq bil-baħar qisu sema, għadni naħseb għala ma qabadx u ħxieha lil Frances. Ja paċċu! Inħoss tirbulanza . Is-sits jiċċekċku. Bu bumm. Ġieli nħossu ftit kbar u xi erpokits ċkejkna. L-istess esperjenza ta' meta tkun ħara f'soddtok wara lejl xorb qed tipprova torqod u d-dinja tħossha nieżla 'l isfel u int ma tistax tikkontrollha ħlief tipprova tagħlaq għajn m'għajn u titmellaħ bik innifsek li l-ħass ta' sturdament hu biss reali jekk taħseb fuqu. Erġajna qed i ntiru mingħajr ħafna qbiż u waqt li qed n idra l-kalmezza tat-titjira n inż lu f'erpokitt. Bħalmeta toħlom ħolma li qed taqa' u qabel ma tmiss l-art tqum b'ħasda, imma did-darba mhix ħolma, u did-darba ma qomtx, imma ajruplan qed jinżel fix-xejn. Bejn l-aljenazzjoni tal-qari għax wasal biex jerġa' jiltaqa' ma' Frances, u l-aljenazzjoni li qed nipprova ninsa li qiegħda fuq ajruplan, ninħasad. Inserraħ idi x-xellugija nimbotta 'l barra lejn it-tieqa u bl-id l-oħra nitfagħha fuq l-armrest – mingħalija. L-armrest inħossha morbida. Ee? Wara ftit sekondi nħoss ras iddur, tħares lejja u nirrealizza li idi qiegħda fuq koxxet ta' ħdejja. Noice . Niftaħ ħalqi, nipprova noħroġ "Sorry", imma kont ili ma nitkellem u ma ħarġet l-ebda tlissina. Minflok inħaqħaq u nerġa' ngħid l-istess ħaġa nkaħħal wiċċ i mal-ħġieġa, nimlieha kollha fwar , inħares 'l isfel mit-tieqa rrid l-art tiblagħni. L-art kienet wisq 'l isfel biex tilħaqni u tiblagħni. Inħares lejn il-ħin u nirrealizza li baqagħli iktar minn erba' sigħat oħra lejn dal-persuna li bagħbast, bit-tfajla ħdejh tberraqli.
Il-ħofor tal-ajru